CELEX: 32013H0711
Language: bg
Date: 2013-12-03 00:00:00
Title: 2013/711/ЕС: Препоръка на Комисията от 3 декември 2013 година за намаляване на наличието на диоксини, фурани и ПХБ във фуражите и храните  текст от значение за ЕИП

4.12.2013   
            
            
               BG
            
            
               Официален вестник на Европейския съюз
            
            
               L 323/37
            
         ПРЕПОРЪКА НА КОМИСИЯТА
   от 3 декември 2013 година
   за намаляване на наличието на диоксини, фурани и ПХБ във фуражите и храните
   (текст от значение за ЕИП)
   (2013/711/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292 от него,
   като има предвид, че:
   
               (1)
            
            
               Като част от общата стратегия за намаляване на наличието на диоксини, фурани и ПХБ в околната среда, фуражите и храните бяха приети редица мерки.
            
         
               (2)
            
            
               Максимално допустимите граници за диоксини и сума от диоксини и диоксиноподобни ПХБ във фуражи бяха определени с Директива 2002/32/ЕО на Европейския парламент и на Съвета (1), а за храните — с Регламент (ЕО) № 1881/2006 на Комисията (2).
            
         
               (3)
            
            
               За да се насърчи активният подход към намаляването на наличието на диоксини и диоксиноподобни ПХБ в храните, с Препоръка 2011/516/ЕС на Комисията (3) бяха определени прагове на интервенция за диоксини и диоксиноподобни ПХБ в храните, а с Директива 2002/32/ЕО такива прагове бяха определени и за диоксините и диоксиноподобните ПХБ във фуражите.
            
         
               (4)
            
            
               Праговете на интервенция са инструмент за компетентните органи и операторите, с който се подчертават онези случаи, в които е подходящо да се идентифицира източник на замърсяване и да се предприемат мерки за неговото намаляване или отстраняване.
            
         
               (5)
            
            
               Тъй като източниците на диоксини и диоксиноподобни ПХБ са различни, подходящо е за диоксините, от една страна, и за диоксиноподобните ПХБ, от друга, да се определят отделни прагове на интервенция.
            
         
               (6)
            
            
               Понастоящем е подходящо да се препоръча засилено наблюдение на наличието на диоксини, диоксиноподобни ПХБ и недиоксиноподобни ПХБ в яйца от кокошки, отглеждани на открито, яйца биологично производство, агнешки и овчи черен дроб, китайски краб с мъхнати щипки, сушени билки и глини като хранителни добавки.
            
         
               (7)
            
            
               Подходящо е освен това да се уточни, че праговете на интервенция за отделните продукти се отнасят до мокрото тегло.
            
         
               (8)
            
            
               Следователно Препоръка 2011/516/ЕС следва да се замени с нова препоръка,
            
         ПРИЕ НАСТОЯЩАТА ПРЕПОРЪКА:
   
            
               1.
            
            
               Съобразно своето производство, използване и потребление на фуражи и храни държавите членки извършват наблюдение на случаен принцип за наличие на диоксини, диоксиноподобни ПХБ и на недиоксиноподобни ПХБ.
            
         
            
               2.
            
            
               Освен наблюдението, споменато в точка 1, държавите членки следва да наблюдават по-специално наличието на диоксини, диоксиноподобни ПХБ и недиоксиноподобни ПХБ в следните продукти:
               
                           а)
                        
                        
                           яйца от кокошки, отглеждани на открито и яйца биологично производство;
                        
                     
                           б)
                        
                        
                           агнешки и овчи черен дроб;
                        
                     
                           в)
                        
                        
                           китайски краб с мъхнати щипки, по отношение на:
                           
                                       i)
                                    
                                    
                                       мускулно месо от крайници (отделно);
                                    
                                 
                                       ii)
                                    
                                    
                                       кафяво месо (отделно);
                                    
                                 
                                       iii)
                                    
                                    
                                       общ продукт (изчисляване, при което се вземат предвид количествата, открити в мускулното месо от крайници и кафявото месо, както и съотношението помежду им);
                                    
                                 
                     
                           г)
                        
                        
                           сушени билки (във фуражи и храни);
                        
                     
                           д)
                        
                        
                           глини, продавани като хранителни добавки.
                        
                     
         
            
               3.
            
            
               При установяване на несъответствие с разпоредбите на Директива 2002/32/ЕО и Регламент (ЕО) № 1881/2006 и когато равнищата на диоксини и/или диоксиноподобни ПХБ надвишават праговете на интервенция, посочени в приложението към настоящата препоръка по отношение на храните и в приложение II към Директива 2002/32/ЕО по отношение на фуражите, държавите членки съвместно с операторите:
               
                           а)
                        
                        
                           започват разследване с цел определяне на източника на замърсяване,
                        
                     
                           б)
                        
                        
                           вземат мерки за ограничаване или отстраняване на източника на замърсяване.
                        
                     
         
            
               4.
            
            
               Държавите членки следва да предоставят всички данни за настоящото наличие на диоксини, диоксиноподобни ПХБ и недиоксиноподобни ПХБ във фуражите и храните на Европейския орган за безопасност на храните (ЕОБХ). Държавите членки уведомяват Комисията и останалите държави членки за своите констатации, за резултатите от своите разследвания и за мерките, взети с цел ограничаване или отстраняване на източника на замърсяване.
            
         Настоящата препоръка заменя Препоръка 2011/516/ЕС.
   
      Съставено в Брюксел на 3 декември 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни (ОВ L 140, 30.5.2002 г., стр. 10).
   
      (2)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
   
      (3)  Препоръка 2011/516/ЕС на Комисията от 23 август 2011 г. за намаляване на наличието на диоксини, фурани и ПХБ във фуражите и храните (ОВ L 218, 24.8.2011 г., стр. 23).
   
      ПРИЛОЖЕНИЕ
      По смисъла на настоящото приложение се прилагат следните определения:
      
                  а)
               
               
                  „Диоксини + фурани (СЗО-ТЕ)“ означава сбора от полихлорирани дибензопарадиоксини (PCDD) и полихлорирани дибензофурани (PCDF), изразени в определените от Световната здравна организация (СЗО) токсични еквиваленти, като се използват ФТЕ на СЗО (фактори за токсична еквивалентност на СЗО).
               
            
                  б)
               
               
                  „Диоксиноподобни ПХБ (СЗО-ТЕ)“ означава сумата от полихлорирани бифенили (ПХБ), изразени в токсични еквиваленти на СЗО, като се използват ФТЕ на СЗО.
               
            
                  в)
               
               
                  „ФТЕ-СЗО“ означава определените от Световната здравна организация фактори за токсична еквивалентност за оценка на риска за човека въз основа на заключенията на Световната здравна организация (СЗО) — заседание на експертите по Международна програма за безопасност на химичните вещества (IPCS), състояло се в Женева през юни 2005 г. (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006)).
               
            
                  Храни
               
               
                  Праг на интервенция за диоксини + фурани (ФТЕ на СЗО) (1)
                  
               
               
                  Праг на интервенция за диоксиноподобни ПХБ (ФТЕ на СЗО) (1)
                  
               
            
                  Месо и месни продукти (с изключение на годна за консумация карантия) (2) от следните животни:
               
               
                   
               
               
                   
               
            
                  
                              —
                           
                           
                              говеда и овце
                           
                        
               
                  1,75 pg/g мазнина (3)
                  
               
               
                  1,75 pg/g мазнина (3)
                  
               
            
                  
                              —
                           
                           
                              домашни птици
                           
                        
               
                  1,25 pg/g мазнина (3)
                  
               
               
                  0,75 pg/g мазнина (3)
                  
               
            
                  
                              —
                           
                           
                              свине
                           
                        
               
                  0,75 pg/g мазнина (3)
                  
               
               
                  0,50 pg/g мазнина (3)
                  
               
            
                  Смесени мазнини
               
               
                  1,00 pg/g мазнина (3)
                  
               
               
                  0,75 pg/g мазнина (3)
                  
               
            
                  Месо от мускули от отгледана в развъдници риба и рибни продукти от развъдници
               
               
                  1,50 pg/g мокро тегло
               
               
                  2,50 pg/g мокро тегло
               
            
                  Сурово мляко (2) и млечни продукти (2), включително масло
               
               
                  1,75 pg/g мазнина (3)
                  
               
               
                  2,00 pg/g мазнина (3)
                  
               
            
                  Кокоши яйца и яйчни продукти (2)
                  
               
               
                  1,75 pg/g мазнина (3)
                  
               
               
                  1,75 pg/g мазнина (3)
                  
               
            
                  Глини като хранителна добавка
               
               
                  0,50 pg/g мокро тегло
               
               
                  0,35 pg/g мокро тегло
               
            
                  Плодове, зеленчуци (включително пресни билки) и зърнени храни (4)
                  
               
               
                  0,30 pg/g мокро тегло
               
               
                  0,10 pg/g мокро тегло
               
            
         (1)  Горни граници на концентрациите: горните граници на концентрациите се изчисляват, като се приема, че всички стойности за различните сродни вещества, които са по-ниски от границата на откриване, са равни на границата на откриване.
      
         (2)  Посочените в тази категория храни са, както са определени в Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
      
         (3)  Праговете на интервенция не са приложими за хранителни продукти, съдържащи < 2 % мазнина.
      
         (4)  За сушени плодове и сушени зеленчуци (включително сушени билки) прагът за интервенция е 0,5 pg/g за диоксини + фурани и 0,35 pg/g за диоксиноподобни ПХБ, налични в търговския продукт.